Rīgā, 2022.gada 11.februārī

A.Eglīša Ļaudonas vidusskolas vecākiem

Cienījamie vecāki!

Paldies jums par sniegto atbalstu skolas izglītības programmu akreditācijā. Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

A.Eglīša Ļaudonas vidusskola un tās īstenotās izglītības programmas *Pamatizglītības programma Vispārējās vidējās izglītības vispārizglītojošā virziena programma/Vispārējās vidējās izglītības programma* ir akreditējamas uz 6 gadiem, apliecinot, ka šo programmu īstenošana atbilst optimālam kvalitātes līmenim.

A.Eglīša Ļaudonas vidusskolas stiprās puses ir spēja pamanīt katra bērna talantus un sasniegt maksimāli labu rezultātu. Izglītojamajiem katrā no gadalaikiem ir iespēja piedalīties dažādās fiziskās aktivitātēs, jo var apgūt dažādu sporta veida elementus un fizisko aktivitāšu īstenošanai ir viss nepieciešamais aprīkojums. Izglītības iestāde ir vietējai kopienai prestiža un nozīmīga vieta, kur kultūras pasākumos, izglītībā un sporta aktivitātēs apvienojas dažādas paaudzes. Vēlamies atzīmēt arī vadības komandas saskaņotu rīcību, saprotamu pienākumu un atbildības jomu sadali, kas nodrošina efektīvu procesu pārvaldību. Skolas kolektīvs saskata savas attīstības iespējas un profesionāli sevi pilnveido.

Akreditācijas ekspertu komisija, veicot savu darbu, izmantoja šādas metodes:

1. Attālinātās intervijas ar skolas direktori, direktora vietniekiem, skolotājiem, pašvaldības pārstāvi, izglītības iestādes padomes un vecāku pārstāvjiem, atbalsta personālu un skolēnu pašpārvaldes pārstāvjiem.
2. 6 mācību priekšmetu stundu vērošana (klātienes stundas vērotas on-line režīmā).
3. Skolas (virtuāla) apskate kopā ar skolas direktori.
4. Dokumentu izpēte (skolas pašnovērtējuma ziņojums, attīstības plānošanas dokumenti, skolēnu mācību sasniegumi un to vērtēšanas kārtība, informācija skolvadības sistēmā E–klase, audzināšanas darba prioritātes, skolēnu kavējumi, pedagogu izglītības un profesionālās kvalifikācijas atbilstība un mācību priekšmetu stundu saraksts).
5. Tīmekļvietnes informācijas izpēte.

Kā svarīgākos turpmākajos gados skolai veicamos darbus akreditācijas ekspertu komisija ir noteikusi:

1. Veikt preventīvus pasākumus karjeras izglītībā, nodrošinot skolēnus un viņu vecākus ar pilnvērtīgu informāciju par iespējām, ko sniedz skola, tajā īstenotās mācību programmas un

interešu izglītība, lai pilnveidotu skolēna personību un veidotu viņa karjeras attīstības iespējas, kā arī izprotot, kādas prioritātes ir iegūstot vidējo izglītību vispārizglītojošā skolā, tā nodrošinot vispārējās vidējās izglītības programmas īstenošanas turpināšanu.

1. Veikt izmaiņas vērtēšanas kārtībā, pilnībā to pielāgojot kompetencēs balstītā izglītībā.
2. Pārskatīt un pilnveidot sistemātisku skolotāju profesionālās kvalitātes novērtēšanas kārtību skolā, sniegt labās prakses piemērus un parādīt sevi kā prasmīgus un profesionālu skolotājus, kā arī veicināt skolotāju profesionālo pilnveidi, sadarbību.
3. Pievērst uzmanību skolotāju tālākizglītības kursu izvēlei, lai īstenotu skolas izvirzītās prioritātes un veicinātu skolotāju līdzdalību izglītības iestādes attīstībā, izglītības programmu izvirzīto mērķu īstenošanā.

Novēlu jums sekmīgu turpmāko sadarbību ar izglītības iestādes vadību un skolotājiem!

Ekspertu komisijas vadītāja Līga Šilova